Hockenheim

**Hockenheim** (sidfränkisch *Hoggene*) isch e Stadt im Rhy-Necker-Chrais z Bade-Wirttebärg. D Stadt het  Iiwohner (Stand: ). Si ghert zue dr Metropolregion Rhy-Necker. Me chännt d Stadt international dur d Motorsport-Rännstrecki Hockenheimring.

## Geografi
Hockenheim lyt am Kraichbach in dr Oberrhynische Diefebeni. Dr Baan goot vu dr Rhyyaue im Weschte bis uf d Niderrteraase im Oschte un bstoht us 46 % Landwirtschaftsflechi, 22 % Wald, 28,8 % Sidligsflechi un 3,2 % sunschtiger Flechi. Dr *Hockenheimer Rhyyboge* goht iber d Bään vu Ketsch, Hockenheim un Altlußheim un umfasst 30 Dailbiet mit insgsamt 656 Hektar, wu unter Naturschutz stehn.

Nochbergmaine vu Hockenheim sin Ketsch, Schwetzingen, Oftersheim, Leimen (nume d Exklave weschtli vu Sandhausen), Reilingen, Neulußheim un Altlußheim. Im Weschte bildet dr Rhyy d Gränze zue dr Stadt Speyer un dr Ortsgmai Otterstadt z Rhyyland-Bfalz.

## Gmaigliderig
Zue Hockenheim ghere di glychnamig Stadt, d Ortschafte Bahnstation Talhaus un Wasserwerk, s Gheft Insultheimerhof un d Wohnblätz „Herrenteich, Ziegelei“ un „Ketschau, Ziegelei“. Uf em Baan lyt d Wieschtig *Westeheim*.

## Gschicht
Hockenheim isch zum erschte Mol anne 769 im Lorscher Codex as *Ochinheim* gnännt wore. S Ort het zäme mit Reilingen zum Herrschaftsbezirk vu dr Burg Wersau ghert. Im 11. Jorhundert sin d Burg un d Ort an Bischof vu Speyer chuu, wu fir d Verwaltig e Minischterialegschlächt yygsetzt het. D Schenken vu Wersau hän s Lääche an d Bfalzgrofe bi Rhyy vercahuft, was 1286 dur dr Speyerer Bischof Friedrich vu Bolanden bstetigt woren isch. D Bfalzgrofe hän d Herrschaft an verschideni Adelsfamilie verbfändet. Bi dr bfälzische Landesdailig 1410 isch Hockenheim an Bfalz-Mosbach chuu un speter an  Bfalz-Veldenz. Anne 1460 het dr Speyerer Bischof s Bfand nomol yyglset, het s aber zwai Johr speter Hockenheim an d Kurbflaz mieße abdrätte. Dert het s Ort zue dr Kirchheimer Zent ghert.

Wu d Kurbfalz anne 1803 im Rame vum Rychsdeputationshauptschluss säkularisiert woren isch, isch Hockenheim an s Kurfirschtedum Bade chuu, ab 1806 an s Großherzogtum Bade. Im Badische het Hockenheim zum Amt Schwetzingen ghert. Anne 1924 isch s Bezirksamt Schwetzingen em Bezirksamt Mannheim aagschlosse wore, wu 1939 dr Landchrais Mannheim drus woren isch.

Im Rame vu dr bade-wirttebärgische Chraisreform isch 1973 dr Landchrais Mannheim ufglest wore un Hockenheim isch zum neie Rhy-Necker-Chrais chuu.

### Yywohnerentwicklig

## Verwaltig
Mit Altlußheim, Neulußheim un Reilingen het Hockenheim e Verwaltigsgmainschaft veryybart. Syt em 1. Jänner 2001 isch Hockenheim ee Großi Chraisstadt.

Dr Oberburgermaischter isch dr Marcus Zeitler.

Schultusse, Vegt, Burgermaischter un Oberburgermaischter vu Hockenheim:

Partnergmaine:
*  Commercy, Frankrych, syt 1970
*  Hohenstein-Ernstthal in Sachsen, syt 1990
*  Mooresville, North Carolina, USA, syt 2002

## Kultur un Böuwärch
* Evangelischi Stadtchilche (1905-1907)
* Alti Evangelischi Chilche, hite Lutherhuus (1757)
* Katholischi Chilche St. Georg (1911, Jugendstil)
* Alti Katholischi Chilche St. Christophorus (Chordurm vu 1490, Klassizistische Saalböu 1817–1819, hite Gmaindshuus) 
* Evangelisch-methodistischi Christus-Chilche (1958/1959)
* Neuapostolischi Chilche (2002)
* Wasserdurm (1910, Jugendstil)
* Gaschthuus zum *Güldene Engel* (Fachwärchuus vu 1690)
* Alte Jidische Fridhof


Hockenheim Evangelische Kirche1 20130528.jpg|Evangelischi Chilche
Hockenheim katholische Kirche 20110602.jpg|St. Georg
Hockenheim alte katholische Kirche 20100614.jpg|St. Christophorus
20110513Lutherhaus Hockenheim1.jpg|Lutherhuus
Hockenheim Rathaus 20130528.jpg|Rothuus
20160912Engel Hockenheim1.jpg|Güldene Engel
20110111Hockenheim Jued Friedhof4.jpg|Alte Jidische Fridhof
Hockenheimring, Hockenheim (P1100587).jpg|Hockenheimring


## Dialäkt
Dr Dialäkt vu Hockenheim ghert zum Sidfränkisch.

## Literatur
* Ernst Brauch: *Das Hockenheimer Heimatbuch: Aus zwölf Jahrhunderten Geschichte Hockenheims.* Selbstverlag des Verfassers, Hockenheim 1933.
* Ernst Brauch: *Hockenheim – Stadt im Auf- und Umbruch.* Selbstverlag des Verfassers, Hockenheim 1965.
* Kurt Buchter: *Hockenheim in Raum und Zeit – Tiefere Einsichten eines Kommunalpolitikers.* K.F. Schimper-Verlag, Schwetzingen 1995, ISBN 3-87742-096-6
* Kurt Buchter: *Der Raum Hockenheim an der Jahrtausendwende – Geschichte und Geschichten – Menschen und Mundart*. LABAN Kunst-Buch-Editionen, 2000, ISBN 3-934644-02-3
* Franz A. Bankuti: *Hockenheim – Eine Stadt zeigt Profil.* K.F. Schimper-Verlag, Schwetzingen 1991, ISBN 3-87742-061-3
* Otmar A. Geiger: *Hoggemer Geschichte(n) – Ein Beitrag zur Heimatgeschichte.* Selbstverlag des Verfassers, Hockenheim 1987.
* Otmar A. Geiger: *Liebes altes Hockenheim – Eine Bilderreise in vergangene Zeiten – Von 1890 bis 1945.* Diesbach Medien, Weinheim 2003, ISBN 3-936468-16-8
* Wilhelm Kayser: *Hoggene – die Hauptstadt vun de Welt.* Druckerei Kruse, Philippsburg.
* Stadtverwaltung Hockenheim (Hrsg.): *Hockenheim – Stadt zwischen gestern und morgen – Dokumentation der Stadt Hockenheim anläßlich ihres 1200jährigen Bestehens.* Schwetzinger Verlagsdruckerei und Druckerei Paul Weinmann, Schwetzingen/Hockenheim 1969.
* Arbeitskreis Jüdische Geschichte (Hrsg.): *Jüdisches Leben in Hockenheim – Ein Teil unserer Stadtgeschichte.* Druckerei Vetter, Hockenheim 1998.
* Verkehrsverein Hockenheim (Hrsg.): *Hockenheim in alten Ansichten.* Europäische Bibliothek, Zaltbommel (Niederlande) 1982, ISBN 90-288-2045-0.
* Verkehrsverein Hockenheim (Hrsg.): *Hockenheim.* Weinmann GmbH, Hockenheim 1983.
* Gustav Schrank: *Meines Lebens Kreise – Erinnerungen.* Eigenverlag des Verfassers, Hockenheim 2011, ISBN 978-3-00-036627-7 .
* Hans Huth: *Die Kunstdenkmäler des Landkreises Mannheim: Ohne Stadt Schwetzingen.* München 1967.
* Staatl. Archivverwaltung Baden-Württemberg in Verbindung mit d. Städten u.d. Landkreisen Heidelberg u. Mannheim (Hrsg.): *Die Stadt- und die Landkreise Heidelberg und Mannheim: Amtliche Kreisbeschreibung.*
** Bd. 1: *Allgemeiner Teil.* Karlsruhe 1966.
** Bd. 3: *Die Stadt Mannheim und die Gemeinden des Landkreises Mannheim.* Karlsruhe 1970.
* Alfred Rupp: *Hockenheim : in unvergessenen Bildern.* Sutton, Erfurt 2009, ISBN 978-3-86680-488-3

## Weblink

* Websytde vu Hockenheim
* Hockenheim uf LEO-BW
* Hockenheim Altgemeinde uf LEO-BW

## Fueßnote